EkBass/fiwiki-20250220-pages-articles huggingface dataset:
John Kavik

John Kavik (1897 Gjoa Haven, Nunavut, Kanada – 1993 Yellowknife, Luoteisterritoriot, Kanada) oli kanadalainen inuiitti taiteilija. Hän oli itseoppinut taidemaalari, kaivertaja, kuvanveistäjä ja keraamikko. == Elämä == Kavik syntyi Gjoa Havenissa (), Nunavutissa vuonna 1897. Hän eli nuorempana metsästyksellä ja kalastuksella. Kavik joutui muuttamaan sisämaahan Barren Lands First Nation reservaattiin jossa melkein kuoli suuressa nälänhädässä 1950-luvulla. Hän muutti sieltä Baker Lakeen (), Keewatinin alueelle vuonna 1958 josta hän muutti edelleen seuraavana vuonna Rankin Inletiin jossa työskenteli nikkelikaivoksessa. Vuonna 1960 hän aloitti veistosten tekemisen kivestä. Vuosina 1965–1973 hän teki myös keramiikkaa. == Tyyli == Kavikin keskeisin teema hänen veistoksissaan on ihminen. Hänen tyylinsä on melko primitiivinen ja minimalistinen. Hän käyttää viivoja ja syviä uria säästeliästi kasvojen ja ääriviivojen kuvaamiseen. Hän ei hionut niitä sileäksi vaan jätti työstämisen jäljet esiin. Käsien, silmien ja korvien ääriviivojen kuvaamiseen hän käytti usein porattuja reikiä. Hänen keramiikkansa muistutti hänen kivenveistotyyliään. Kavik on osallistunut useisiin näyttelyihin yhdessä muiden inuiittitaiteilijoiden kanssa sekä on pitänyt henkilökohtaisia näyttelyitä Kanadassa, Yhdysvalloissa ja Japanissa. Kavikilla oli ensimmäinen henkilökohtainen näyttely vuonna 1986 Torontossa. Hänen teoksiaan on useissa suurissa kokoelmissa, kuten Art Gallery of Ontariossa, Vancouver Art Galleryssa ja Winnipeg Art Galleryssa. == Lähteet == == Aiheesta muualla == * * * Luokka:Eskimokansoihin kuuluvat henkilöt Luokka:Kanadalaiset kuvanveistäjät Luokka:Vuonna 1897 syntyneet Luokka:Vuonna 1993 kuolleet
Chang’e 4

Chang’e 4 on Kiinan kuuluotain. Se koostuu useasta osasta ja laukaistiin kahdella laukaisulla. Queqiao reley-satelliitti laukaistiin 20. toukokuuta 2018. Laskeutuja Chang’e 4 ja kulkija Yutu 2 laukaistiin 7. joulukuuta 2018. 3. tammikuuta 2019 Chang’e 4 laskeutui ensimmäisenä aluksena pehmeästi Kuun Maahan näkymättömälle puolelle. Queqiao reley-satelliitin mukana laukaistiin myös kaksi mikrosatelliittia, Longjiang-1 ja Longjiang-2. Niissä on Saudi- Arabiassa valmistetut kamerat. == Katso myös == * Chang’e 1 * Chang’e 2 * Chang’e 3 * Chang’e 5 == Lähteet == == Aiheesta muualla == Luokka:Kuuluotaimet Luokka:Kiinan avaruustoiminta
Imjoki

Imjoki on Päijät-Hämeessä Heinolassa Imjärvellä sijaitseva lyhyt joki, joka laskee Imjärvestä Ala-Rääveliin. == Joen kulku == Joki alkaa Imjärven Kylänalasen luoteisrannan luusuasta ja virtaa noin 900 metriä länteen päin. Siellä se laskee Ala-Rääväelin keskivaiheille Myllylahteen, joka jää useiden saarten suojaan. Järvien korkeusero on 6,0 metriä ja joen jyrkimmät osuudet kuten esimerkiksi Imkoski sijaitsevat sen alajuoksulla. Joen keskivirtaama on 1,2 kuutiometriä sekunnissa. Joen varressa sijaitsee Imjärven kylä peltoineen ja joen ylittää yhdystie 15017 Myllylahden rannan tuntumassa. == Historiaa == Joki on perattu tukinuittoa varten, mutta 2010 jälkeen sitä on ennallistettu takaisin luontaisen kaltaiseksi. == Lähteet == == Aiheesta muualla == * Heinolan Imjoki liittyi lohi- ja siikapitoisiin vesiin, 25.5.2010 * Imjärvi: Siltasen osakaskunta Luokka:Rievelin valuma-alue Luokka:Heinolan joet
Merlo SpA

Merlo S.p.A. on vuonna 1964 perustettu italialainen perheyritys ja kurottajavalmistaja. Yhtiön tehdas sijaitsee Cuneossa, Italiassa. Merlon on perustanut Giuseppe Amilcare Merlo. Suomessa Merlo-kurottajien maahantuojana toimii Rotator Oy. Luokka:Italialaiset teollisuusyritykset Luokka:Perheyritykset
Fairland (Oklahoma)

Fairland on kunta (town) Ottawan piirikunnassa, Yhdysvaltain Oklahomassa. Kunnan asukasluku vuonna 2015 oli 1062, joka tarkoittaa 0,6% nousua vuoden 2010 väkiluvusta. Kunnan pinta-ala on 2.3 neliökilometriä. Fairlandin pormestari on pitkäaikainen asukas Charles Mathis. == Historia == Fairlandin kunta kattoi alun perin 225 hehtaaria, ja siellä oli muutamia asuntoja ja yrityksiä. Kun Oklahomasta tuli osavaltio, oli kunta aktiivinen viljelijäyhteisö ja maatalous olikin paikallisen talouden tukipiste toisen maailmansodan loppuun saakka. Fairland rakennutti kaupunkiin viemärijärjestelmän vuoden 1950 paikkeilla. == Väestö == Fairlandin asukastiheys oli vuoden 2000 väestölaskennan mukaan 430.2 asukasta neliökilometriä kohden. Kunnassa oli 452 asuntoa, joka tarkoittaa, että jokaisessa asunnossa asui keskimäärin 2,27 ihmistä. Kunnassa oli 100 naista kohden keskimäärin 86 miestä. Mediaani-ikä oli 39 vuotta. Luokka:Oklahoman kunnat
Lapinlahden kirjasto

Lapinlahden kirjasto on pohjoissavolaisessa Lapinlahden kunnassa toimiva yleinen kirjasto. Se tarjoaa palveluja asiakkailleen Lapinlahden kirkon vieressä sijaitsevan Lapinlahden pääkirjaston, Varpaisjärven lähikirjaston ja kuntaa kiertävän kirjastoauton välityksellä. Lisäksi kuntalaisten käytössä on Ylä-Savon kirjastoverkko Rutakon muiden toimipisteiden ja verkkokirjaston palvelut. Vuonna 2018 Lapinlahden kirjaston kokoelmiin kuului 99 163 nimikettä, joista 88 351 oli kirjoja. Lainaajia näissä kirjastoissa oli yhteensä 3 151, ja he ottivat yhteensä 148 681 lainaa ja kävivät fyysisesti kirjastoissa 70 331 kertaa. Lainoista huomattava osa (11 568) tehtiin kirjastoauton kautta. == Lähteet == Luokka:Lapinlahden rakennukset ja rakennelmat Luokka:Suomen kunnan- ja kaupunginkirjastot
Andiensepelkehrääjä

Andiensepelkehrääjä (Lurocalis rufiventris) on kehrääjiin kuuluva lintulaji. Lajia tavataan Andeilta Etelä-Amerikasta. ==Koko ja ulkonäkö== Andiensepelkehrääjä on kehrääjäksi suhteellisen suurikokoinen ja voi kasvaa 25-26 cm pitkäksi. Sukupuolet muistuttavat toisiaan ulkonäöltään. Andiensepelkehrääjän pää, selkä ja siivet ovat pohjaväriltään tumman ruskeat ja niissä on ruosteenruskeita ja harmahtavia pilkkuja. Pitkissä siivissä on muutamia vaaleampia höyheniä. Pyrstö linnulla on lyhyt. Andiensepelkehrääjän kurkku on valkoinen ja vatsa ja rinta ovat ruosteenruskeat. Rinnassa voi olla pilkutusta. ==Levinneisyys ja elinympäristö== Andiensepelkehrääjän levinneisyysalue ulottuu Andeilla Venezuelasta Boliviaan. Sen elinympärsitöä ovat kosteat metsät, pilvimetsät ja metsien reunamaat tyypillisimmin 1 500-3 000 metrin korkeudella merenpinnasta. Linnut elävät yksin tai pieninä ryhminä. Andiensepelkehrääjän ravintoa ovat hyönteiset. ==Lähteet== Luokka:Kehrääjät
Suin kirja

Suin kirja (Suí Shū) Sui-dynastian virallinen historia. Se kuuluu keisarillisen Kiinan 24 viralliseen historiakirjaan. Se tehtiin Tang-dynastian keisarin Tang Taizongin toimeksiannosta, ja sen kirjoitti merkittävien oppineiden ryhmä, johon kuuluivat Yan Shigu, Kong Yingda ja Zhangsun Wuji sekä Wei Zheng pääkirjoittajanaHamburger China-Notizen 5.2.2007, viitattu 8.11.2019 (koskee viimeistä nimeä). Historia valmistui vuonna 636Anzeiger der Kaiserliche Akademieder Wissenschaften i Wien, viitattu 8.11.2019. == Lähteet == Luokka:Kiinan kirjallisuus Luokka:Kiinan historia
Mika Jokela

Mika Jokela (s. 1969 Rauma) on suomalainen kokki ja Keskon pääkonttorin K-Kampuksen keittiöpäällikkö vuodesta 2024 eteenpäin. Aiemmin urallaan hän on toiminut Finlandia-talon ja Vanajanlinnan keittiöpäälikkönä sekä Suomen Ruotsin-suurlähetystön keittiömestarina vuosina 1999-2004. Hän sijoittui Suomen Top Chef -ohjelman ensimmäisen tuotantokauden ohjelmassa kolmanneksi. Jokela on kirjoittanut keittokirjan Chef Vanajanlinna, joka julkaistiin vuonna 2012. Lisäksi hän on kirjoittanut kolumneja Aamulehden sarjaan "Ohukainen ja Paksukainen" Jussi Lähteen kanssa vuosina 2008–2011. == Teokset == * Mika Jokela, Hanna Löfgren; Hanna Velin (teksti), Mikaela Löfroth (kuvat): Vanajanlinna Chef Mika Jokela (2012), Vanajanlinna ==Lähteet== Luokka:Suomalaiset kokit Luokka:Elävät henkilöt Luokka:Vuonna 1969 syntyneet
Optomed

Optomed Oyj on suomalainen terveysteknologiayhtiö, joka kehittää ja kaupallistaa kädessä pidettäviä silmänpohjakameroita, joita voidaan käyttää erilaisten silmäsairauksien diagnosoimisessa ja seurannassa. Optomedilla on myös ohjelmistoliiketoimintaa. Optomed listautui Helsingin pörssin päälistalle 5. joulukuuta 2019. == Lähteet == == Aiheesta muualla == * Optomed Luokka:Suomalaiset pörssiyhtiöt Luokka:Suomalaiset terveysteknologiayritykset Luokka:Oululaiset yritykset
Boise City (Oklahoma)

Boise City on kaupunki Yhdysvaltojen Oklahomassa. Kaupunki on Cimarronin piirikunnan pääkaupunki. Boise Cityn väkiluku oli 1 127 vuonna 2015, mikä tarkoittaa 11% laskua vuoden 2010 väkiluvusta. Boise Cityn pinta-ala on 3,3 neliökilometriä. Kaupungin pohjoispuolella sijaitsee koko lähiseutua palveleva Boise City Airport -lentokenttä. Kaupungissa oli 752 asuntoa vuonna 2000, mikä tarkoittaa että jokaisessa asunnossa asuu keskimäärin 1,97 ihmistä. Boise Cityn mediaani-ikä on 41 vuotta. Jokaista 100 naista kohden on 90,4 miestä. == Historia == Boise City perustettiin vuonna 1908. Kaupungin nimen synnystä on kolme eri teoriaa. Kaupunki on saanut nimensä joko sisällissodan sankarin kapteeni Boicen, Idahon pääkaupungin Boisen tai läheisen Boise Cattle Company -karjatilan mukaan. Vuoden 1943 aikana Yhdysvaltain ilmavoimat pommitti vahingossa kaupunkia harjoitusten aikana. Kukaan ei loukkaantunut eikä kaupunki vahingoittunut. Luokka:Oklahoman kaupungit
Muulo

Muulo () on keskiaikainen kylä lounaisessa Espoossa nykyisen Kurttilan alueella. Sen alkuperäinen tonttimaa on sijainnut Espoonjoen etelärannalla. Vuoden 1540 maakirjan mukaan Mulbyhyn kuului autioitunut kantatalo sekä talot Niss, Petas, Hinds ja Jupp. Myös Niss on saattanut olla kylän alkutalo, sillä siitä käytettiin vielä 1720-luvulla nimeä Mulby. Mulby syntyi Kauklahden kylän maille, eikä sen nimen alkuperästä ole varmaa tietoa. Mulby-nimi on saattanut pohjautua alkutalon nimeen, joka on johdettu isännän nimestä. Vuonna 1432 paikkakunnalla lautamiehenä toimi Eric Mull ja vuodelta 1492 on maininta Nils Muule -nimisestä miehestä. Historiallisen Muulon alueelle on rakennettu pientaloja. Vanha kylännimi on esillä eräiden kulkuväylien nimissä, kuten Mulbynmäki ja Muulonranta. == Lähteet == == Aiheesta muualla == *Kotus.fi: Mulbyn lakeuksilla Luokka:Espoon historia Luokka:Kurttila
Solow Building

thumb|Solow Buildingin kaarevaa julkisivua. The Solow Building on New Yorkin Manhattanilla sijaitseva, vuonna 1974 valmistunut pilvenpiirtäjä. Rakennuksen on suunnitellut Gordon Bunshaft ja Skidmore, Owings & Merrill. Rakennuksessa toimii muun muassa Chanel, Kohlberg Kravis Roberts ja Apollo Management. 210 metriä korkean ja 50-kerroksisen rakennuksen pohjois- ja eteläpuolen julkisivu on kaareva. == Lähteet == == Aiheesta muualla == Luokka:Manhattanin pilvenpiirtäjät Luokka:Midtown (Manhattan) Luokka:Manhattanin toimistorakennukset
Soikkeli

Soikkeli on seuraavien suomalaisten henkilöiden sukunimi: * Antti Soikkeli (1883–1937), kansanedustaja * Hannele Soikkeli (o.s. Parkkonen, s. 1956), yleisurheilija * Kaarle Soikkeli (1871–1932), historiantutkija * Maila Soikkeli (o.s. Nisula, 1931–2023), telinevoimistelija ja koripalloilija * Markku Soikkeli (s. 1963), kirjallisuudentutkija, kriitikko ja tieteiskirjailija * Martti Soikkeli (s. 1935), eläintieteilijä, Turun yliopiston eläintieteen emeritusprofessori * Olli Soikkeli (s. 1991), kitaristi.
Mustakuonobarbi

Mustakuonobarbi eli mustajuovaseipi (Rhinichthys atratulus) on särkien heimoon (Leuciscidae) kuuluva pienikokoinen pohjoisamerikkalainen makean veden kala. Mustakuonobarbi on tavallisesti noin kuuden senttimetrin mittainen, korkeintaan kahdentoista. Sen elää enintään kolmevuotiaaksi. Mustakuonobarbi on pohjakala, jota tavataan Kanadassa ja Yhdysvalloissa. Se viihtyy lauhkeissa, 0–29 celsiusasteen lämpöisissä vesissä. Lajin ravintoa ovat vesihyönteiset ja levät kuten piilevät. == Lähteet == Luokka:Särjet
Shake the Baby Silent

Shake The Baby Silent on Lordin ensimmäinen single yhtyeen fiktiiviseltä kokoelma-albumilta Killection. Kappaleesta julkaistiin singlen julkaisupäivänä YouTubessa lyriikkavideo. Kappale sijoittuu fiktiivisellä aikajanalla vuoteen 1995. Mr. Lordi kommentoi singleä seuraavasti: == Kappaleet== # == Kokoonpano == * Mr. Lordi – laulu * Amen – kitara * Hiisi – basso * Mana – rummut * Hella – koskettimet == Lähteet == == Aiheesta muualla == * Shake the Baby Silent Discogsissa. * Luokka:Lordin kappaleet Luokka:Vuoden 2019 kappaleet
Mountain Brook

Mountain Brook on kaupunki Jeffersonin piirikunnassa, Alabaman osavaltiossa Yhdysvalloissa. Sen väkiluku oli vuoden väestönlaskennassa 22 461. Mountain Brook on yksi osavaltion varakkaimmista paikkakunnista. Kaupunki kuuluu Birminghamin suurkaupunkialueeseen. == Väestö == Mountain Brookin asukkaista 96,3 prosenttia on valkoisia, 1,16 prosenttia aasialaisia ja 0,871 prosenttia latinalaisamerikkalaisia. 99,4 prosenttia asukkaista on Yhdysvaltain kansalaisia. Kaupungin väestön keski-ikä on 40,7 vuotta. ==Kuvia kaupungista== Tiedosto:Mtn Brook Estates Bldg.jpg|Mountain Brook Estates -rakennus. Tiedosto:MtnBrookCityHall.jpg|Kaupungintalo. Tiedosto:Crestline Elementary School.jpg|Crestlinen ala-aste. ==Lähteet== ===Viitteet=== == Aiheesta muualla == * Mountain Brookin kotisivut Luokka:Alabaman kaupungit
Tähtisäppikala

Tähtisäppikala (Abalistes stellaris) on säppikalojen (Balistidae) heimoon kuuluva kalalaji. Sitä tavataan Afrikassa, Aasiassa ja Oseaniassa. Tähtisäppikala on tavallisesti 40 senttimetrin mittainen, ja voi kasvaa jopa 60 senttimetrin mittaiseksi. == Lähteet == Luokka:Säppikalat
Runkolinja 300

Runkolinja 300 on Helsingin seudun liikenteen runkolinja, jonka liikennöinti aloitettiin 15. elokuuta 2022. Linjan reitti kulkee Vihdintietä Elielinaukiolta Pähkinärinteen kautta Myyrmäkeen. Runkolinja 300 on osa Hämeenlinnanväylän ja Vihdintien linjastosuunnitelmaa. == Vaikutus muihin linjoihin == Runkolinja 300 korvasi yhdessä runkolinjan 400 kanssa Länsi- Vantaan ja Pohjois-Espoon suorat seutulinjat Helsinkiin. Linjan 300 korvaamia seutulinjoja olivat Vihdintietä kulkeneet 322 ja 332. Tästä poiketen HSL päätti säilyttää linjan 345 (Rinnekoti – Elielinaukio) sekä linjan 321 (Vanhakartano – Elielinaukio). == Kritiikki == Suorien Helsinkiin kulkevien linjojen korvaaminen vaihdollisilla liityntäyhteyksillä aiheutti paljon kritiikkiä. Monet kritisoivat suunnitelmia matka-aikojen mahdollisten pidentymisten sekä vaihtojen lisääntymisen takia. Loppuvuodesta 2018 Pohjois- Espoon suorien linjojen lakkautuksia vastustava adressi keräsi lyhyessä ajassa yli 1 100 nimeä. == Suunnitelmiin tehdyt muutokset == Alkuperäisen suunnitelman mukaan myös linjat 321 ja 345 oli tarkoitus lakkauttaa runkolinjan 300 myötä, mutta näistä suunnitelmista luovuttiin kritiikin vuoksi. Siitä huolimatta Pohjois-Espoon suora linja 436 Hämeenlinnanväylällä päätettiin lakkauttaa. Myös liityntälinjoihin tehtiin muutoksia toisessa linjastoluonnoksessa. == Lähteet == Luokka:Helsingin liikenne Luokka:Vantaan liikenne Luokka:Helsingin seudun linja-autoliikenne
Runkolinja 400

Runkolinja 400 on Helsingin seudun liikenteen runkolinja, jonka liikennöinti aloitettiin 15. elokuuta 2022. Linjan reitti kulkee Hämeenlinnanväylää Elielinaukiolta Martinlaakson kautta Vantaankoskelle. Runkolinja 400 on osa Hämeenlinnanväylän ja Vihdintien linjastosuunnitelmaa. == Vaikutus muihin linjoihin == Runkolinja 400 korvasi yhdessä runkolinjan 300 kanssa Länsi- Vantaan ja Pohjois-Espoon suorat seutulinjat Helsinkiin eli Hämeenlinnanväylän seutulinjat 411, 415, 421, 435 ja 436. Tästä poiketen HSL päätti säilyttää linjan 431 (Elielinaukio–Kivistö). == Kritiikki == Suorien Helsinkiin kulkevien linjojen korvaaminen vaihdollisilla liityntäyhteyksillä aiheutti paljon kritiikkiä. Monet kritisoivat suunnitelmia matka-aikojen mahdollisten pidentymisten sekä vaihtojen lisääntymisen takia. Pohjois-Espoon suorien linjojen lakkautuksia vastustavaan adressiin kerättiin loppuvuonna 2018 lyhyessä ajassa yli 1 100 nimeä. == Lähteet == Luokka:Helsingin liikenne Luokka:Vantaan liikenne Luokka:Helsingin seudun linja-autoliikenne
Danuvius guggenmosi

Danuvius guggenmosi on fossiilinen luurankolöytö, joka kuuluu 11,6 miljoonaa vuotta sitten eläneille neljälle apinalle. Luut löytyivät Etelä-Saksasta Allgäun alueelta Hammerschieden kaivoksesta. Löytö sisältää 21 luuta, joihin kuuluu reiden, säären, käsivarren, käden ja jalkaterän luita ja selkänikamia, ja apinoista olivat yksi uros, kaksi naarasta ja yksi poikanen. Apinalajin kooksi on luiden perusteella arvioitu noin metri. Tutkijoiden keskuudessa on erimielisyyttä siitä, mitä luulöydöistä voi päätellä. Niitä tutkineet esittävät luiden rakenteen perusteella, että apinat ovat voineet kävellä kahdella jalalla. Siten ne edustaisivat apinoita, jotka ovat vanhempia kahdella jalalla kävelleitä kuin tähän saakka vanhin tunnettu kahdella jalalla liikkunut apinalaji, joka oli Ardipithecus ramidus ja eli Afrikassa 4,4 miljoonaa vuotta sitten. Toiset tutkijat suhtautuvat kriittisesti kävelypäätelmään. Heidän mielestään luita on liian vähän, jotta niistä voisi päätellä kahdenjalankävelystä mitään. Löytyöä on esitelty Nature-lehdessä syksyllä 2019. == Lähteet == Luokka:Apinat Luokka:Esihistorialliset nisäkkäät
Hopeatähti (elokuva)

Hopeatähti (The Tin Star) on vuoden 1957 yhdysvaltalainen lännenelokuva, joka perustuu John W. Cunninghamin novelliin. Elokuvan on ohjannut Anthony Mann, ja sen ovat käsikirjoittaneet Joel Kane, Dudley Nichols ja Barney Slater. Se oli 30. Oscar-gaalassa ehdolla parhaasta alkuperäisestä käsikirjoituksesta. == Juoni == Elokuva kertoo Morgan Hickmanista (Henry Fonda), palkkionmetsästäjästä, joka ampuu rikollisen Lukas Jamersonin ja tulee erääseen pieneen kaupunkiin vaatimaan palkkiorahojaan. Kaupungin asukkaat olisivat kuitenkin halunneet Jamersonin mieluummin elävänä ja viivästyttävät palkkion toimitusta tahallaan. Hickman ottaa kuitenkin rennosti ja alkaa etsiä majapaikkaa siihen asti, kunnes saisi rahansa. Kaupungin ainoa hotelli ei suostu ottamaan häntä asiakkaakseen, joten Hickman majoittuu Nona Mayfieldin (Betsy Palmer) ja hänen poikansa Kipin (Michel Ray) luokse. Hän tapaa kaupungin seriffin Ben Owensin (Anthony Perkins), joka on vasta aloittanut virassaan ja alkaa ihailla Hickmania, kun tämä kertoo olleensa itsekin joskus seriffi. Yhtenä päivänä seriffi saa kuulla, että kaksi roistoa on surmannut erään kaupunkilaisen. Owens ei tiedä, miten saisi rosvot kiinni. Samana päivänä kaupungin lääkäri Joseph J. McCord (John McIntire) täyttää 75 vuotta, ja hän on luvannut tulla juhlimaan syntymäpäiviään illalla. Kun McCordin vaunut ajavat kaupunkiin, kaupunkilaiset alkavat laulaa onnittelulaulua, kunnes huomaavat, että vaunuissa lojuu McCordin ruumis. Kaupunkilaiset ovat raivoissaan, ja kun selviää, että tohtori oli ollut viimeksi Ed ja Zeke McGaffeyn luona, he muodostavat partion ja menevät joukolla etsimään McGaffeyn veljeksiä. Seriffi ei saa vihaisia kaupunkilaisia kuriin ja päättää jahdata McGaffeyn veljeksiä yhden miehen partiona, samoin kuin Morgan Hickman. == Arvostelut == Hopeatähti on saanut enimmäkseen myönteisiä arvioita. Kriitikko Pekka Eronen antaa elokuvalle neljä tähteä viidestä ja kehuu sitä ytimekkääksi lännenelokuvaksi. Eronen toteaa, että Psykon murhaajana tunnettu Anthony Perkins pääsee tässä elokuvassa tulkitsemaan "huomattavasti hellyttävämpää nuorukaista". == Lähteet == == Aiheesta muualla == * Luokka:Anthony Mannin ohjaamat elokuvat Luokka:Yhdysvaltalaiset lännenelokuvat Luokka:Novelleihin perustuvat elokuvat Luokka:Vuoden 1957 yhdysvaltalaiset elokuvat
Jeffersonin piirikunta (Alabama)

Jeffersonin piirikunta () on Yhdysvaltojen Alabaman osavaltiossa sijaitseva piirikunta. Sen väkiluku oli 659 300 vuonna 2018 ja sen pinta-ala on 2 910 neliökilometriä. Birminghamin kaupunki on piirikunnan hallintokeskus. Piirikunta perustettiin 13. joulukuuta 1819 ja se sai nimensä Thomas Jeffersonilta. == Väestö== Jeffersonin piirikunnan asukkaista 49,8 prosenttia on valkoisia, 43 prosenttia mustia ja 3,88 prosenttia latinalaisamerikkalaisia. 97,3 prosenttia asukkaista on Yhdysvaltain kansalaisia. Piirikunnan väestön keski-ikä on 37,6 vuotta. ==Kuvia piirikunnasta== Tiedosto:Birmingham Aerial (17020168105).jpg|Birminghamin kaupunki. Tiedosto:Jefferson County Courthouse, Birmingham, Alabama by George Paul Puvvada.jpg|Piirikunnan oikeustalo. ==Lähteet== == Aiheesta muualla == Luokka:Alabaman piirikunnat
Gothan kaupunginkirjasto

Gothan kaupunginkirjasto on Heinrich Heinen mukaan nimetty julkinen kirjasto Thüringenissä Gothan kaupungissa. Siihen kuuluvat myös lasten- ja nuortenkirjstot. Niteiden määräksi on arvioitu noin 60 000\. Kirjasto on aloittanut toimintansa vuonna 1950 Saksan demokraattisessa tasavallassa, jolloin se sijoitettiin Sachsen-Gotha-Altenburg–sukuisen vaaliruhtinas Friedrich III:n aikaiseen Gothan linnaan kuuluvaan uusklassiseen Talvipalatsiin Friedrichstrassen varrelle. Rakennus on alun perin vuodelta 1822, ja se purettiin huonokuntoisena vuonna 2011 ja rekonstruktoitiin vuonna 2015. Kirjasto siirrettiin Gothan linnan puutarhan orangeriaan, joka on rakennettu 1700-luvulla. == Lähteet == Luokka:Saksan kirjastot Luokka:Thüringen
Tim Miller

Timothy "Tim" Miller (s. 10. lokakuuta 1964 Fort Washington, Maryland) on yhdysvaltalainen elokuvaohjaaja, erikoistehostetaiteilija ja animaattori. Hänet tunnetaan parhaiten ohjaustyöstään vuoden 2016 elokuvassa Deadpool. == Filmografia == === Ohjaajana === Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi 2016 Deadpool Deadpool 2019 Terminator: Dark Fate Terminator: Dark Fate Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi 2019– Love, Death & Robots Love, Death & Robots == Aiheesta muualla == * Luokka:Yhdysvaltalaiset elokuvaohjaajat Luokka:Erikoistehosteiden suunnittelijat Luokka:Yhdysvaltalaiset animaattorit Luokka:Vuonna 1964 syntyneet Luokka:Elävät henkilöt
Samsung Gear Fit

Samsung Galaxy Gear Fit julkaistiin 2014 ja se on älykello jossa on erilaisia kunto-ohjelmia. Sen näyttö on 1,84 tuumaa. Kellossa on reaaliaikainen käyttöjärjestelmä Androidin tai Tizenin sijaan. Tiedosto:Gear Fit.jpg Tiedosto:Samsung Gear Fit (15059701108).jpg == Lähteet == Luokka:Samsung Electronicsin älykellot Luokka:Vuoden 2014 älykellot
Luková 2

Luková 2 Luková 2 Paikkakunta: Demänovská Dolina, Slovakia Talviurheilukeskus: Jasná Nízke Tatry Vuori: Chopok Rinneluokitus: Punainen Yläasema: 1 670 m Ala-asema: 1 221 m Korkeusero: 449 m Pituus: 2 270 m Keskijyrkkyys: 19,8 % Hissi Hissi Hissi: Koliesko–Luková Tyyppi: 4-hengen tuolihissi Kapasiteetti: 1 800 henkilöä/h Ala-asema: 1 221 m Yläasema: 1 670 m Miehet Miehet Suurpujottelu Suurpujottelu 1\. MC-kilpailu: 4.2.1979 Pujottelu Pujottelu 1\. MC-kilpailu: 5.2.1979 Naiset Naiset Suurpujottelu Suurpujottelu Lähtö: 1 650 m Maali: 1 250 m Korkeusero: 400 m Pituus: 1 224 m Maksimijyrkkyys: 37 % Keskijyrkkyys: 32,7 % 1\. MC-kilpailu: 17.3.1984 Pujottelu Pujottelu Lähtö: 1 450 m Maali: 1 250 m Korkeusero: 200 m Pituus: 601 m Maksimijyrkkyys: 37 % Keskijyrkkyys: 33,3 % 1\. MC-kilpailu: 18.3.1984 Luková 2, myös Petra Vlhová, on laskettelurinne Jasnán talviurheilukeskuksessa Demänovská Dolinassa Slovakiassa. Jasnássa on järjestetty alppihiihdon maailmancupin kilpailuja, viimeisimmät olivat naisten suurpujottelu- ja pujottelukilpailut kaudella 2024, jolloin Petra Vlhová loukkaantui nimikkorinteessään. ==Lähteet== *Resort information jasna.sk *Lifts and Slopes jasna.sk *Maps jasna.sk *Trať worldcupjasna.sk *Results – Jasná fis-ski.com ===Viitteet=== Luokka:Slovakian laskettelurinteet Luokka:Alppihiihdon maailmancupin rinteet Luokka:Žilinan alue
Reino Aulamo

Reino Aulamo (11. kesäkuuta 1922 Lahti – 17. heinäkuuta 1976) oli suomalainen moukarinheittäjä. Aulamo edusti urallaan Lahden Ahkeraa. Kalevan kisoissa Aulamo saavutti moukarinheitossa kultaa vuonna 1945 ja hopeaa vuosina 1943 ja 1947. Aulamo edusti moukarinheitossa Suomea maaotteluissa vuosina 1945 ja 1947. __NOTOC__ == Henkilökohtaiset ennätykset == === Ulkoradat === Laji Tulos Paikka Päivä moukarinheitto 52,55 Hyvinkää 13. kesäkuuta 1947 Lähde == Lähteet == Luokka:Suomalaiset moukarinheittäjät Luokka:Vuonna 1922 syntyneet Luokka:Vuonna 1976 kuolleet
Vammaisyleisurheilun maailmanmestaruuskilpailut 2017

Vammaisyleisurheilun maailmanmestaruuskilpailut 2017 järjestettiin Lontoossa, Isossa-Britanniassa 14.–23. heinäkuuta. Kilpailut olivat järjestyksessään 8. vammaisyleisurheilun MM-kilpailut. Kisapaikkana toimi London Stadium. Kilpailuihin osallistui 1074 urheilija sadasta maasta. Kisojen menestynein maa oli Kiina, joka voitti 30 kultaa ja yhteensä 65 mitalia. == Menestyneimmät maat == 1 30 17 18 65 2 20 19 20 59 3 18 8 13 39 4 12 6 11 29 5 11 9 8 28 6 10 6 8 24 7 9 4 6 19 8 8 7 7 22 9 8 7 6 21 10 5 8 2 15 Lähde: ==Lähteet== == Aiheesta muualla == * Kisojen viralliset sivut Luokka:Vammaisyleisurheilun maailmanmestaruuskilpailut Luokka:Vuoden 2017 yleisurheilu Luokka:Yhdistyneen kuningaskunnan yleisurheilu Luokka:Lontoon urheilu
Samsung Galaxy Core 2

Samsung Galaxy Core 2 on Samsung Electronicsin kesäkuussa 2014 julkaisema älypuhelin, jossa on 768 megatavua keskusmuistia ja 4 gigatavua sisäistä tallennustilaa. Se toimii Android 4.4.2 KitKat -käyttöjärjestelmällä. Akkua on 2 000 milliampeerituntia ja näyttö on 4,5 tuumaa. Prosessori on 1,2 gigahertsin neliydinprosessori. Laite tukee enintään 64 gigatavun microSD- kortteja. == Lähteet == Galaxy Core 2 Luokka:Android-pohjaiset laitteet Luokka:Vuoden 2014 matkapuhelimet Luokka:Kosketusnäytölliset älypuhelimet
Samsung Galaxy Ace 2

Samsung Galaxy Ace 2 on Samsung Electronicsin helmikuussa 2012 julkaisema älypuhelin. Käyttöjärjestelmänä on Android 2.3 (Gingerbread), joka voidaan päivittää Android 4.1.2 (Jelly Bean) -versioon. Akkua on 1 500 milliampeerituntia ja näyttö on 3,8 tuumaa. Keskusmuistia on 768 megatavua ja sisäistä tallennustilaa on 4 gigatavua. Laite tukee enintään 32 gigatavun microSD-kortteja. Takakameran tarkkuus on 5 megapikseliä ja etukameran 0,3 megapikseliä. == Lähteet == Galaxy Ace 2 Luokka:Android-pohjaiset laitteet Luokka:Vuoden 2012 matkapuhelimet Luokka:Kosketusnäytölliset älypuhelimet
Vili Järe

Vilho Allan Sigurd Jägermalm, käytti taiteilijanimiä Vili Järe ja Vili Jägermalm (10. marraskuuta 1912 Haaga – 18. kesäkuuta 1949) oli suomalainen teatteri- ja elokuvanäyttelijä.Kalevi Koukkusen elämäkerta Vili Järestä EloNetissä Järe näytteli 1940-luvulla Helsingin Kansanteatterissa ja hän oli syksystä 1942 kuuntelijaoppilaana Suomen teatterikoulussa. Järe oli jo kesällä 1941 mukana Eine Laineen kiertueella esittämässä Noel Cowardin näytelmää Markiisitar. Hän oli William Shakespearen Hamlet-näytelmässä (1944) sotaherra Bernardon ja kolmannen näyttelijän rooleissa sekä tanssisolistina näytelmässä Tanssiva Savoy (1947). Järe oli avustavissa rooleissa noin parissakymmenessä elokuvassa vuosina 1943–1948. Ensimmäisen kerran hän oli mukana elokuvassa Katariina ja Munkkiniemen kreivi (1943) esittäen lakeijaa. Merkittävin Järeen sivurooleista oli konnan rooli elokuvassa Valkoisen neilikan velho (1945). Järe kuoli kesällä 1949 36-vuotiaana. == Elokuvarooleja == * Katariina ja Munkkiniemen kreivi (1943), lakeija * Synnitön lankeemus (1943), näyttelijä * Tyttö astuu elämään (1943), vartiomies * Valkoiset ruusut (1943), tanssija ravintolassa * Miesmalli (1944), mies kutsuilla * Sellaisena kuin sinä minut halusit (1944), ravintola Kultaisen ankkurin tarjoilija * Sylvi (1944), tanssiaisvieras * Nokea ja kultaa (1945), lämmittäjä Kemiläinen * Ristikon varjossa (1945), metallityömies * Valkoisen neilikan velho (1945), Korri- niminen konna * Kirkastuva sävel (1946), oopperan järjestäjä * Menneisyyden varjo (1946), peluri * Kultamitalivaimo (1947), tunnistamaton avustajarooli * Laulava sydän (1948), Yleisradion virkailija == Lähteet == Luokka:Suomalaiset teatterinäyttelijät Luokka:Suomalaiset elokuvanäyttelijät Luokka:Vuonna 1912 syntyneet Luokka:Vuonna 1949 kuolleet
Griffen

Griffen () on pieni 3 444Griffen Statistik.at asukkaan paikkakunta Etelä- Itävallassa Kärntenissä Völkermarktin piirissä. == Lähteet == ==Aiheesta muualla== * Griffenin kotisivu Luokka:Kärntenin kunnat
Ruth Luoma-aho

Ruth Luoma-aho, sukunimi myöhemmin Henderson (8. huhtikuuta 1927 Helsinki – 15. joulukuuta 1994 Marbella, Espanja) oli suomalainen elokuvanäyttelijä.EloNet : Ruth Luoma-ahoNäyttelijä Ruth Luoma-aho, Helsingin Sanomat Kuolleet 9.1.1995 (Tilaajille) == Elokuvarooleja == * Nuoruus sumussa (1946), Irmeli Fridell * Kirkastuva sävel (1946), Marja Blomqvist * Intohimon vallassa (1947), Laila * Olof - forsfararen (1947), Maja (elokuvan Intohimon vallassa ruotsinkielinen versio) * Katarina kaunis leski (1950), tarjoilijatar Valpuri * Kenraalin morsian (1951), Irma Saarto, kapteenin rouva == Lähteet == Luokka:Suomalaiset elokuvanäyttelijät Luokka:Vuonna 1927 syntyneet Luokka:Vuonna 1994 kuolleet
Isosaari (Alavus)

Isosaari on Töysän Hakojärven kylän Hakojärvessä sijaitseva saari. Saarta leirikeskuksineen käytetään Tuuri Resortsin vuokratiloinaTilat; Tuuriresorts.fi. Saareen on rakennettu etelän puolelta tie ja siltaAlueen kartta, Karttapaikka. == Saaren historiaa == Isosaari on aiemmin ollut Töysän evankelis-luterilaisen seurakunnan käytössäIlkkaViiskunta. Sinne rakennettiin hirsinen päärakennus 1990-luvullaHuvilaveistämä K. Lehtomäki . Kulku saareen tapahtui lossillaJ-P News. 2010-luvulla Alavuden seurakunta, johon Töysän seurakunta oli liitetty, luopui saaresta. == Lähteet == *Isosaaren leirikeskus menossa Terho Riihon omistukseen; Ilkka 4.6.2015 *Seurakunta myi Isosaaren; Viiskunta; 17.6.2015 *Alavuden helluntaiseurakunta leireili toista kertaa Töysän Isosaaressa; J-P News 20.6.2019 === Viitteet === Luokka:Alavuden luonto Luokka:Suomen sisävesien saaret
Narve Ingevaldinpoika Römer

Narve Ingevaldinpoika Römer (mainitaan 1362–1383) oli norjalainen ritari, joka toimi Turun linnan päällikkönä 1363–1365. Römer otti ilmeisesti osaa Haakonin valintaan Ruotsin kuninkaaksi ja päätyi sen takia Suomeen. Hänet mainitaan toukokuussa 1363 Turussa, jossa hän luovitti Turun tuomiokirkolle kaksi eri tilaa, Porvoon pitäjästä ja Pernajasta. Turussa Römer puolusti linnaa valtaan pyrkivän Albrekt Mecklenburgilaisen piiritystä vastaan kahdeksan kuukautta, ennen kuin joutui antautumaan. Folkunga-sukua Römer palveli myöhemminkin, toimien muun muassa Bohusin linnan päällikkönä ja kuningas Haakonin avustajana. Viimeksi hänet mainitaan 1383 Jämtlandin käskynhaltijana. ==Lähteet== ==Aiheesta muualla== * Luokka:Norjalaiset sotilaat Luokka:Ritarit Luokka: Suomen linnanvoudit ja linnanpäälliköt Luokka:Suomen keskiajan henkilöt Luokka:Turun keskiaika Luokka:1300-luvulla syntyneet Luokka:Kuolinvuosi tuntematon
Erkki Karjala

Erik (Erkki) Karjala (19. syyskuuta 1891 Oulu – 16. lokakuuta 1968 Helsinki) oli suomalainen oopperataiteilija ja elokuvanäyttelijä.Kalevi Koukkusen elämäkerta Erkki Karjalasta EloNetissä Erkki Karjala oli Suomen Kansallisoopperassa avustajana ensimmäisen kerran jo 1912 ja säännöllisesti hän oli avustajana vuosina 1929–1966 yli 800:ssa esityksessä. Karjala toimi myös musiikkijärjestäjänä ja hän huolehti muun muassa esiintyjien sisääntuloista ja antoi valokomentoja ja muita oopperaesitykseen liittyviä määräyksiä. Karjala esiintyi ainoassa elokuvaroolissaan Risto Orkon ohjaamassa elokuvassa Jees ja just (1943) kenttäpostivirkailija Hempposena. Erkki Karjala kuoli 77-vuotiaana ja hänet on haudattu Ouluun. Erkki Karjala Suomen Kansallisoopperan esitystietokanta Encoressa == Lähteet == Luokka:Suomalaiset oopperalaulajat Luokka:Suomalaiset elokuvanäyttelijät Luokka:Vuonna 1891 syntyneet Luokka:Vuonna 1968 kuolleet
Joel Shepherd

Joel Shepherd (s. 1974 Adelaide, Australia) on tieteis- ja fantasiakirjailija. Shepherin teos Crossover on ollut ehdolla Aurealis-palkinnon saajaksi. == Teoksia == Teoksia: ;A Trial of Blood and Steel # Sasha (2007) # Petrodor (2008) # Tracato (2009) # Haven (2010) ;Cassandra Kresnov # Crossover (2001) # Breakaway (2003) # Killswitch (2004) # 23 Years on Fire (2013) # Operation Shield (2014) # Originator (2015) ;The Spiral Wars # Renegade (2015) # Drysine Legacy (2015) # Kantovan Vault (2017) # Defiance (2017) # Croma Venture (2018) # Rando Splicer (2019) # Qalea Drop (2020) # Ceephay Queen (2022) == Lähteet == == Aiheesta muualla == * * Goodreads-sivustolla * Encyclopedia of Science Fiction -sivustolla Luokka:Australialaiset tieteiskirjailijat Luokka:Vuonna 1974 syntyneet Luokka:Elävät henkilöt
Terttu Soinvirta

Marja Terttu Soinvirta (oik. Rantanen; 21. joulukuuta 1921 Leppävirta – 4. toukokuuta 1984 HelsinkiKuolinilmoitus. Helsingin Sanomat 12.5.1984, s. 4. (Maksullinen lähde.)) oli suomalainen näyttelijä. Hän esiintyi useissa Radioteatterin kuunnelmissa ja kuului muun muassa Kantolan perhe -sarjan ensimmäiseen näyttelijäjoukkoon.Kuunnelman tiet -sarja esitelmöi lähes satavuotiaan kuunnelmataiteen vaiheista. Helsingin Sanomat 27.8.2016. (Maksullinen artikkeli.) == Elokuvarooleja == * Menneisyyden varjo (1946), Sirkka Bergroth * Hormoonit valloillaan (1948), 2. konttorityttö * Senni ja Savon sulttaani (1953), talousapulainen Senni Kemppainen * Virtaset ja Lahtiset (1959), Linda Virtanen == Lähteet == == Aiheesta muualla == * Muodonmuutos. Terttu Soinvirta Gregor Samsan äidin roolissa. Radioteatteri Kuuntelijan toiveuusinta vuodelta 1972. Yle Areena. Luokka:Suomalaiset näyttelijät Luokka:Vuonna 1921 syntyneet Luokka:Vuonna 1984 kuolleet
Candyman (vuoden 2021 elokuva)

Candyman on vuonna 2021 ensi-iltansa saanut yliluonnollinen slasher-elokuva, jonka on ohjannut Nia DaCosta. Se on suora jatko-osa vuoden 1992 samannimiselle elokuvalle ja Candyman-elokuvasarjan neljäs elokuva. Elokuvan pääosia esittävät Yahya Abdul-Mateen II, Teyonah Parris, Nathan Stewart- Jarrett, Colman Domingo ja Kyle Kaminsky. Myöskin Vanessa Williams, Virginia Madsen ja Tony Todd uusivat alkuperäisen elokuvan roolinsa. ==Julkaisu== Candyman sai ensi-iltansa Yhdysvalloissa 27. elokuuta 2021 ja Suomessa 8. lokakuuta 2021. Elokuvan oli määrä saada ensi-iltansa kesäkuussa 2020, mutta koronaviruspandemian vuoksi ensi-ilta siirtyi vuodelle 2021. Elokuva sai pääosin positiivisen vastaanoton kriitikoilta, jotka kehuivat DaCostan ohjausta, näyttelyä, visuaalista tyyliä sekä sitä miten se yhdistelee kauhua ja sosiaalista kommentaaria. == Näyttelijät == ==Arvosteluja== Helsingin Sanomat Juho Typpö Hufvudstadsbladet Krister Uggeldahl == Lähteet == == Aiheesta muualla == * Viralliset kotisivut * Luokka:Vuoden 2021 yhdysvaltalaiset elokuvat Luokka:Yhdysvaltalaiset kauhuelokuvat Luokka:Kanadalaiset kauhuelokuvat Luokka:Slasher-elokuvat Luokka:Universal Picturesin elokuvat Luokka:Metro-Goldwyn-Mayerin elokuvat
Juvan museo

Juvan museo toimii Partalan kuninkaankartanon päärakennuksessa Juvan kirkonkylällä. Juvan museon toiminta käynnistyi vuonna 1951 vanhan hautausmaan viereisessä pitäjän viljamakasiinissa. Partalan ulkorakennuksiin muodostettiin maatalousmuseo isommista maatalousesineistä vuonna 1984. Juvan museo siirtyi Partalan peruskorjattuun kivinavetan yläkertaan 1987. Kartanon päärakennus korjattiin museokäyttöön vuonna 1991, Juvan 550-vuotisjuhlavuoden 1992 kunniaksi. Välittömässä läheisyydessä eli kartanon väentuvassa sijaitsee 1980 toimintansa aloittanut Juvan karjalaisten museo. Lisäksi kartanon ulkorakennuksessa toimii kesäisin vuonna 2007 perustettu Galleria Kuninkaankartano. == Lähteet == Luokka:Juvan rakennukset ja rakennelmat Luokka:Suomen kotiseutumuseot
Maire Hyvönen

Maire Ilona Hyvönen (o. s. Karila, entinen Ropponen; 19. toukokuuta 1919 Helsinki – 11. marraskuuta 2003 Espoo) oli suomalainen elokuvanäyttelijä.Kalevi Koukkunen: Hyvönen esiintyi sivuosissa yli 30 elokuvassa vuosina 1937–1958 muun muassa palvelijana ja tarjoilijana. Hänen rooleistaan merkittävimmät olivat Kujansuun Aliina elokuvassa Kyläraittien kuningas (1945) ja Tuulikki elokuvassa Houkutuslintu (1946). Maire Hyvönen oli naimisissa näyttelijä-ohjaaja Mauno Hyvösen kanssa. Hänen toinen puolisonsa oli Erkki Vilhelm Honkajuuri.Suomen kirjailijat 1945–1980, s. 236. Suomalaisen Kirjallisuuden Seura, Helsinki 1985. Hyvönen kuoli 84-vuotiaana Espoossa. Hyvönen julkaisi nimellä Maire Karila yksinäytöksisen huvinäytelmän Kevähurmaa (1959) ja yksinäytöksisen kansannäytelmän Pasuunapaholainen (1960). == Elokuvarooleja == * Asessorin naishuolet (1937), tuomari Pakkolan palvelijatar * Kuriton sukupolvi (1937), tyttö juhlissa * Syyllisiäkö? (1938), tarjoilijatar * Kyläraittien kuningas (1945), Kujansuun Aliina (Maire Ropposen nimellä) * Houkutuslintu (1946), Tuulikki * Pimeänpirtin hävitys (1947), Kankaanpään sisäpiika Frida * Haaviston Leeni (1948), tarjoiljatar * Kilroy sen teki (1948), palvelustyttö * Neljästoista vieras (1948), 1. daami * Ruusu ja kulkuri (1948), 2. tyttö * Gabriel, tule takaisin (1951), tavaratalon myyjä * Niskavuoren Heta (1952), piika * Pekka Puupää kesälaitumilla (1953), kiinteistönvälittäjä Aadolf Muikun sihteeri * Hilmanpäivät (1954), apulainen * Isän vanha ja uusi (1955), apulainen * 1918 – mies ja hänen omatuntonsa (1957), naisvanki * Rakas varkaani (1957), tarjoilijatar * Kahden ladun poikki (1958), nainen Hukarinperässä == Teoksia == * Keväthurmaa : yksinäytöksinen huvinäytelmä. Seuranäytelmiä 586. Karisto 1959 * Pasuunapaholainen : 1-näytöksinen koululaisnäytelmä. Seuranäytelmiä 592. Karisto 1960 == Lähteet == == Aiheesta muualla == * Luokka:Suomalaiset elokuvanäyttelijät Luokka:Suomalaiset näytelmäkirjailijat Luokka:Vuonna 1919 syntyneet Luokka:Vuonna 2003 kuolleet
Xekong

Xekong eli Sekong on Laosin provinssi, joka sijaitsee maan kaakkoisosassa. Sen pinta-ala on 14 751 neliökilometriä. Vuoden 2015 väestönlaskennassa maakunnassa oli noin 113 000 asukasta. Sen pääkaupunki on myös nimeltään Xekong. Provinssi perustettiin vuonna 1984 yhdistämällä osia Salavanin ja Attapun provinsseista. Se on Etelä-Laosin provinsseista etnisesti hajanaisin, asukkaita kuuluu neljääntoista etniseen ryhmään. Uskonnollinen elämä keskittyy henkien palvontaan ja esi-isien kunnioittamiseen; buddhalaisuus ei ole merkittävässä asemassa. == Lähteet == == Aiheesta muualla == Luokka:Laosin provinssit
Lockheed L-1049 Super Constellation

Lockheed L-1049 Super Constellation on Lockheedin valmistama nelimoottorinen matkustajalentokone. Lentokone on jatkoa Lockheedin Constellation-sarjalle, jonka edeltäjät olivat L-649 ja L-749. Super Constellationissa runkoa pidennettiin, lisättiin polttoainekapasiteettia, tehokkaammat moottorit, suurempi kokonaispaino ja suurempi matkustajamäärä. Ensimmäisen tuotantomallin (1049) ensilento oli 14. heinäkuuta 1951 ja tyyppi otettiin käyttöön 7. joulukuuta 1951. Viimeinen yksilö toimitettiin syyskuussa 1958. Ensimmäistä tuontantomallia seurasivat muunnelmat kuten sotilaskäyttöön tarkoitetut A ja B mallit. == Lähteet == == Aiheesta muualla == Luokka:Lockheedin ilma-alukset Luokka:Yhdysvaltalaiset matkustajalentokoneet Luokka:1950-luvun matkustajalentokoneet
Radio Bamakan

Radio Bamakan on radioasema Malin pääkaupungissa Bamakossa. Aseman on perustanut Alpha Oumar Konarén johtama kulttuuriosuuskunta Jamana. Se oli Bamakon ensimmäinen valtiosta riippumaton radioasema. Sitä ennen Kayesiin oli vuonna 1988 perustettu kansalaisjärjestöjen maaseuturadio Radio Rurale de Kayes. Radio Bamakan aloitti lähetyksensä presidentti Moussa Traorén hallinnon kaataneen vallankaappauksen jälkeen elo-syyskuussa 1991. Lokakuussa 1991 aloitti toimintansa kaupallinen Radio Liberté, ja tammikuussa 1992 hallitus laillisti riippumattomien ULA-asemien toiminnan. Radio Rurale de Kayes, Radio Bamakan, Radio Liberté ja kesäkuussa 1992 aloittanut yhteisöradio Radio Kayira perustivat heinäkuussa 1992 riippumattomien radio- ja televisioasemien liiton URTEL:in. Sen jälkeen Maliin on perustettu satoja kaupallisia ja yhteisöradioita sekä uskonnollisia asemia. Edelleen yhteisöradiona toimiva Radio Bamakan sijaitsee Médinen torilla lähellä Point G:n kukkulaa. Sen ohjelmat ovat Malin kansallisilla kielillä, etupäässä bambaraksi. Aseman juontajat ovat kehittäneet oman journalistisen tyylinsä, jota sävyttää värikäs kieli, huumori ja tuttavallisuus. Radio Bamakan toimii taajuudella 100,3 MHz, ja sen kuuluvuusalue ulottuu noin 60 kilometrin päähän. Aseman tunnus on ”La voix du kafo”, jossa kafo viittaa Bamakon seudun kylien aikoinaan muodostamaan yhteisöön. ==Lähteet== ==Aiheesta muualla== * Radio Bamakanin Internet-lähetys (toimii epäsäännöllisesti) Luokka:Bamako Luokka:Malilaiset radioasemat Luokka:Vuonna 1988 perustetut radioasemat
Kusti Laitinen

Gustaf Adolf (Kusti) Laitinen, käytti myös salanimeä Toivo Kallio (13. heinäkuuta 1894 Jääski – 13. elokuuta 1949 Helsinki) oli suomalainen näyttelijä. Hän työskenteli elämänsä aikana useissa ammateissa, muun muassa sähköasentajana, Työväen Näyttämön ilmoitushankkijana, kauppamatkustajana, kiertävänä psykoterapeuttina ja sotavuosina Ateneumin lämmittäjänä.Kalevi Koukkusen elämäkerta Kusti Laitisesta EloNetissä Kusti Laitinen oli 1910-luvulla sekalaisissa töissä lähinnä Sortavalassa ja hän harrasti myös näyttelemistä siellä. Hän oli myös välillä työssä Dubrovkassa Pietarin lähellä 1913 ja 1916. Syksyllä 1917 hän sai kiinnityksen Kaarlo Karin Suomalainen Teatteriseurue-kiertueteatteriin. Laitinen osallistui Suomen sisällissotaan punaisten puolella ja piileskeli sitten sodan jälkeen Venäjällä ja Suomessa 1918–1919 sekä Ruotsissa 1919–1925. Hän levitti myös neuvostopropangandaa Suomessa. Laitinen meni 1928 naimisiin Ruotsissa tapaamansa ompelijan Aino Ahosen kanssa käyttäen kuolleen veljensä henkilöpapereita, heillä oli jo 1921 syntynyt tytär. Laitinen oli Suomessa vankilassa poliittisista syistä 1929–1931 ja uudelleen 1932–1934. Syksyllä 1937 Laitinen esitti Työväen Näyttämöllä Jaroslav Hašekin Shvejk-näytelmässä salaisen poliisin miestä ja samoihin aikoihin hän oli myös Etsivän Keskuspoliisin ja sen seuraajan Valtiollisen poliisin Valpon salaisena tiedonantajana 1937-1941 salanimellä Toivo Kallio. Laitinen asui vuodesta 1940 alkaen Helsingissä Franzéninkadulla ja myöhemmin 1940-luvulla Hämeentiellä. Hän kuoli vuonna 1949 55-vuotiaana ja hänet haudattiin Malmin hautausmaalle. Kusti Laitinen oli venäläisen santarmiupseerin roolissa Nyrki Tapiovaaran elokuvassa Varastettu kuolema (1938). Elokuvaa kuvattiin maaliskuusta kesään 1938 ja Laitinen esiintyi puolessakymmenessä kohtauksessa. Nyrki Tapiovaara oli 1930-luvun puolivälissä Työväen Näyttämön johtajana ja ohjasi siellä useita näytelmiä. Hän kiinnitti elokuvaansa näyttelijöiksi useita Työväen Näyttämön näyttelijöitä, heidän joukossaan oli myös Kusti Laitinen. Laitinen esitti myös vakuutusasiamiestä Tapiovaaran toisessa elokuvassa Herra Lahtinen lähtee lipettiin (1939). Varastettu kuolema-elokuvan lähes kaikki alun perin tuntemattomiksi jääneet näyttelijät on onnistuttu tunnistamaan Laitisen Työväen Näyttämön teatterilaisista Etsivälle Keskuspoliisille tekemien raporttien perusteella. == Lähteet == Luokka:Suomalaiset näyttelijät Luokka:Suomen sisällissodan punaiset Luokka:Vuonna 1894 syntyneet Luokka:Vuonna 1949 kuolleet
Mustajõgi (Narva)

Mustajõgi () on Viron Narva-Jõesuun kaupungissa ja Alutagusen kunnassa Itä- Virumaalla virtaava lyhyt joki. Joki yhtyy Narvanjokeen sen vasemmalta puolelta ja sen puolivälissä eli noin 37 kilometriä Peipsijärven luusuasta alaspäin. == Joen kulku == Joen kulkuun on perkauksilla ja oikaisuilla vaikutettu suuresti, mikä johtuu alueen öljyliuskeen louhinnasta ja lämpövoimalaitoksen toiminnasta. Joki saa alkunsa Kurtnan järvialueelta Peen- Kirjakjärvestä. Jo muutaman sadan metrin jälkeen joen uoma muuttuu suoraksi valta-ojaksi, joka seuraa rautatien raidetta pari kilometriä koilliseen, sitten kääntyy saman verran etelään ja seuraa siellä toista kilometriä toista raidetta kaivantoalueen reunalle. Silloin joki saapuu Puhatu soon pohjoislaidalle, jota se seuraa hetken. Joen uoma on täällä käännetty suoraan pohjoiseen ja tässä suunnassa se jatkaa viisi kilometriä. Nyt joki saavuttaa alkuperäisen uomansa, missä sen mutkitteleva luonnollinen kulku jatkuu itään päin. Joki yhtyy Narvanjokeen Mustajõen kylän ja sen läheisen Eestin lämpövoimalaitoksen luona. == Mustajõen valuma-alue == Mustajõen valuma-alueen latva-alueella sijaitsee Kurtnan järvialue, jossa kulkee vedenjakaja Voka jõen suuntaan pohjoisessa. Järvialueen järvet on yhdistetty toisiinsa yhdysojilla, joilla ne on liitetty kiinteästi Mustajõen valuma-alueeseen. Yhdistettyjä järviä ovat Kirjakjärv, Peen-Kirjakjärv, Konsu järv, Ahvenjärv, Särgjärv, Räätsma järv, Nõmme järv, Mustjärv, Niinisaare järv ja ehkä vielä Suurjärv toisen laskuojan kautta. Järviin on vielä johdettu Raudi kanal, joka alkaa kauempana Mäetagusen itäpuolelta. Järvialueen itäpuolella olevan kaivantoalueen kautta laskee Riiasoo kraavi, johon on johdettu Nootjärven ja Aknajärven laskuojat. Kaivantoalueen sadevesien keräämiseksi alueella risteilee lukuisia ojia, jotka on liitetty Mustajõen uomaan sen eri kohdissa. == Lähteet == == Aiheesta muualla == * Kurtna järvestik () * Luokka:Itä- Virumaa Luokka:Narva-Jõesuu Luokka:Alutaguse
Lennart Lauramaa

Lennart Lauramaa, nimi alun perin Vieno Laurén, sitten Lennart Laurén (15. kesäkuuta 1913 Maaria – 8. heinäkuuta 1974 Helsinki) oli suomalainen näyttelijä ja järjestäjä.Kalevi Koukkusen elämäkerta Lennart Lauramaasta EloNetissä Kauppiasperheeseen syntynyt Lauramaa opiskeli tanssia Thelma Tuuloksen ja näyttelemistä Ester Lindgrenin johdolla. Hän oli näyttelijänä Suomen Työväen Teatterissa 1946–1949 ja Vallilan kesäteatterissa 1950–1957 sekä johtajana Tapanilan Työväen Näyttämöllä 1952–1954 ja näyttelijänä Operettiteatterissa 1960–1962. Hänellä oli myös noin puolensataa elokuvaroolia ja hän oli järjestäjänä kymmenessä elokuvassa. Lauramaa siirtyi järjestäjäksi Mainos-TV:hen 1963 ja hän esiintyi näyttelijänä tv-elokuvissa ja tv-sarjoissa. Lauramaa kuoli 1974 Helsingissä 61-vuotiaana. Lauramaalla oli yksi päärooleista Mauri Sariolan romaaniin perustuneessa Susikoski-elokuvassa Kolmas laukaus (1959) jossa hän esitti asioitsija Anttilaa. Ensimmäinen elokuvarooli hänellä oli maisterina elokuvassa Minä elän (1946). Hän esiintyi elokuvatuottajana Jörn Donnerin elokuvassa Naisenkuvia (1970). == Elokuvarooleja == * Minä elän (1946), maisteri * Professori Masa (1949), satamatyöläinen * Varsovan laulu (1953), poliisi * Se alkoi sateessa (1953), poliisi * Niskavuoren Aarne (1954), autonkuljettaja * Leena (1954), tavaratalon salapoliisi * Olemme kaikki syyllisiä (1954), asianajaja * Jokin ihmisessä (1956), sotilaskarkuri * Muuan sulhasmies (1956), poliisi * Ratkaisun päivät (1956), sotamies * Sven Tuuva (1958), jääkäri * Ei ruumiita makuuhuoneeseen (1959), konna * Kolmas laukaus (1959), asioitsija Anttila * Vatsa sisään, rinta ulos! (1959), ylikersantti * Naisenkuvia (1970), elokuvatuottaja == Lähteet == Luokka:Suomalaiset näyttelijät Luokka:Vuonna 1913 syntyneet Luokka:Vuonna 1974 kuolleet
Romanian valtionarkisto

thumb|right|250px|Romanian valtionarkiston päärakennus Romanian valtionarkisto saivat oikeastaan alkunsa vuonna 1859 Valakian ja Moldavian kuningaskuntien yhdistyessä ja Bukarestin vakiintuessa kuningaskunnan pääkaupungiksi. Tosin Moldaviassa arkistolaitos toimi jo vuodesta 1831. Arkistoita sijaitsee useammassa paikassa hajasijoitettuna, mutta pääarkisto on Bukarestissa, ja se on sisäasiainministeriön alaisuudessa. Vuoteen 1996 laitoksen nimenä on ollut yksinkertaisesti Valtionarkisto (). Siihen on yhdistetty myös pääkaupungin arkisto. == Lähteet == Luokka:Kansallisarkistot Luokka:Romanialainen kulttuuri
Torranee Ni Nee Krai Krong

Torranee Ni Nee Krai Krong (; Thorani Ni Ni Khrai Khrong) on televisioyhtiö Channel 3:n esittämä thaimaalainen TV-sarja. Sen päärooleissa ovat Nadech Kugimiya ja Urassaya Sperbund. == Näyttelijät == Luokka:Thaimaalaiset televisiosarjat Luokka:2010-luvun draamasarjat